CELEX: 62020TN0146
Language: lv
Date: 2020-03-08 00:00:00
Title: Lieta T-146/20: Prasība, kas celta 2020. gada 8. martā – Csordas u.c./Komisija

15.6.2020   
            
            
               LV
            
            
               Eiropas Savienības Oficiālais Vēstnesis
            
            
               C 201/26
            
         
      Prasība, kas celta 2020. gada 8. martā – Csordas u.c./Komisija
      (Lieta T-146/20)
      (2020/C 201/38)
      Tiesvedības valoda – franču
      
         Lietas dalībnieki
      
      
         Prasītāji: Annamaria Csordas (Luksemburga, Luksemburga), Adrian Sorin Cristescu (Luksemburga), Jean Putz (Esch-sur-Alzette, Luksemburga), Miguel Vicente-Nunez (Luksemburga) (pārstāvis: M.-A. Lucas, advokāts)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      pirms lietas izlemšanas:
      
                  —
               
               
                  aicināt Komisiju pierādījumu savākšanas vai procesa organizatoriskā pasākuma ietvaros norādīt – pēc informācijas iegūšanas no OSP, kuras iesniedza sarakstu Nr. 3 – to kandidātu skaitu šajā sarakstā, kurus ir izvirzījusi katra no tām, atsevišķi norādot locekļus un aizstājējus, kā arī kritēriju kandidātu pāra pārstāvētības sadalei starp locekli un aizstājēju;
               
            lemjot par prasību:
      
                  —
               
               
                  konstatēt, ka Komisijas bezdarbība, nenovēršot vai neaizliedzot:
                  
                              —
                           
                           
                              vēlēšanu biroja priekšsēdētāja 2019. gada 28. oktobra atteikumu publicēt paziņojumu, ar ko personāls tiek informēts par nolīgumu, kas 2019. gada 14. oktobrī noslēgts starp FFPE, R&D, Solidarité européenne, TAO-AFI, USF-L un U4U par to kopīgā saraksta “Ensemble au Luxembourg” pārstāvētības sadalījumu;
                           
                        
                              —
                           
                           
                              šī nolīguma, kurā nebija norādīts, ka dažas OSP ir apvienojušās vai pārgrupētas, un to kandidātu skaits, kurus izvirzījusi katra no tām, publicēšanu, ko vēlēšanu birojs veica nenoteiktā datumā vēlēšanu laikā;
                           
                        
                              —
                           
                           
                              to, ka OSP, kuru pārstāvēja ikviens saraksta Nr. 3 “Ensemble au Luxembourg” kandidāts, nav norādījusi nevienai OSP, kas to ir pārstāvējusi, ka tās pieder dažādām arodbiedrību saimēm un ka dažas no tām bija reģistrētas Briselē un nebija minētas šajā sarakstā;
                           
                        
                              —
                           
                           
                              vēlēšanu rezultātus, kas publicēti ar 2019. gada 26. novembra vēlēšanu biroja paziņojumu;
                           
                        
                              —
                           
                           
                              Luksemburgas Personāla komitejas vietējās nodaļas izveidi pēc 2019. gada novembra vēlēšanām;
                           
                        
                              —
                           
                           
                              lēmumus, ar kuriem Luksemburgas Personāla komitejas vietējā nodaļa ir iecēlusi savus pārstāvjus Centrālajā komitejā;
                           
                        bija prettiesiska;
               
            
                  —
               
               
                  atcelt OSP, kas kandidēja Komisijas noteiktajās CLPL 2019. gada novembra vēlēšanās, pārstāvētības korekciju pēc šo rezultātu publicēšanas, pamatojoties uz 2019. gada 14. oktobra pārstāvētības sadalījuma nolīgumu;
               
            
                  —
               
               
                  atcelt visus lēmumus par resursu piešķiršanu 2019. gada 14. oktobra nolīgumu parakstījušām OSP, ar kuriem tiek papildināti resursi, kas bija to rīcībā uz pārstāvētības pamata, kura tām tika atzīta pēc CLPL 2016. gada vēlēšanām;
               
            
                  —
               
               
                  piespriest Eiropas Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāji izvirza četrus pamatus.
      
                  1.
               
               
                  Ar pirmo pamatu tiek apgalvots brīvu un demokrātisku vēlēšanu principa pārkāpums, jo vēlēšanu birojs pirms vēlēšanu sākuma nepublicēja pārstāvētības sadalījuma nolīgumu, logotipi, kas bija norādīti uz saraksta Nr. 3 “Ensemble Luxembourg” vēlēšanu plakāta, bija tādi, ka vēlētāji domāja, ka šo sarakstu pārstāvēja piecas profesionālas arodbiedrību organizācijas (OSP), kuras tā tika dēvētas un kuras vienādās daļās pārstāv 20 kandidātu pāri, lai gan no nolīguma izrietēja, ka to pārstāvēja sešas OSP, no kurām divām ir cits nosaukums un tās ir pārstāvētas nevienlīdzīgi.
               
            
                  2.
               
               
                  Ar otro pamatu tiek apgalvots brīvu un demokrātisku vēlēšanu principa pārkāpums, jo pārstāvētības sadalījuma nolīguma publicēšana, ko vēlēšanu laikā veica vēlēšanu birojs, bija tāda, ka daži vēlētāji domāja, ka sarakstu Nr. 3 iesniedza sešas OSP, kuras pārstāvēja 20 šī saraksta kandidātu pāri nolīgumā norādītajās proporcijās, lai gan to pārstāvēja trīs OSP un pārējo trīs OSP grupa, un viena no šīm pēdējām minētajām varēja pārstāvēt pārējās divas, tādējādi sarakstā minētie kandidāti vismaz norādītajā proporcijā tās nepārstāvēja.
               
            
                  3.
               
               
                  Ar trešo pamatu tiek apgalvots, ka ir pārkāpta brīvība izvēlēties kandidātus no saraksta Nr. 3 un ka pastāv sajaukšanas risks attiecībā uz šādā veidā atbalstīto OSP, jo ne sarakstā Nr. 3 “Ensemble Luxembourg”, ne atbilstošajā vēlēšanu plakātā nebija minēta OSP, kuru pārstāv ikviens šajā sarakstā norādītais kandidāts, lai gan bija runa par sarakstu, kuru iesniedza sešas dažādas OSP vai trīs OSP un tādu pārējo OSP trīs grupa vai apvienība, kas piederēja dažādām arodbiedrību saimēm, bija reģistrētas ne tikai Luksemburgā, bet arī Briselē, un ne visas bija paudušas savu atbalstu kopīgajam sarakstam.
               
            
                  4.
               
               
                  Ar ceturto pamatu tiek apgalvots brīvu un demokrātisku vēlēšanu principa pārkāpums, jo pārstāvētības sadalījuma nolīguma publicēšana, ko vēlēšanu laikā veica vēlēšanu birojs, bija tāda, ka vēlētāji domāja, ka OSP, kuras iesniedza sarakstu Nr. 3, šajā sarakstā pārstāvēja kandidātu skaits, kas atbilst daļai, kas norādīta katrai no tām, lai gan tas tā nebija, vai vismaz domāja, ka R&D bija izmantojusi daļu no Solidarité européenne reprezentativitātes, lai gan tās, kas nodeva savas reprezentativitātes daļu R&D, bija USF-L, kā arī FFPE un U4U.